ખેડૂત સમાજ અમરેલી જિલ્‍લા પ્રમુખ નરેશ વીરાણી ગુજરાતના તમામ ખેડૂતોને આહવાન કરે છે કે હાલ જે ભાવાંતર યોજનાની માંગણી વેપારીઓ અને ખેડૂતો કરી રહયા છે તેમાં ગુજરાતના તમામ ખેડૂતોને જોડાવવા માટે અપીલ કરૂ છું. કારણ કે આ યોજનામાં ખેડૂતના ઉત્‍પાદનને સરકારના ટેકાના ભાવની રાહ જોવાની રહેતી નથી અને જે ભાવે ખેડૂત પોતાનો પાક વેપારીને વેચે તે ભાવ અને ટેકાના ભાવમાં ડિફરન્‍સ રહે તે રકમ સરકારને ખેડૂતના ખાતામાં નાખવાની રહે છે. આ પ્રક્રિયામાં સરકારને ગોડાઉનો રાખવાની જરૂર પડતી નથી અને માલની ખરીદી માટે કોઈ કંપનીને રાખવાની જરૂર રહેતી નથી. એટલે ખેડૂતોને પોતાના માલના રૂપિયા પણ વેપારી પાસેથી તાત્‍કાલિક ધોરણે મળે અને આ યોજનામાં કોઈ ભ્રષ્‍ટાચાર થવાનીભીતિ નથી. અને આ યોજનાથી જે મોંઘવારીનો દર વધે છે તેમાં ઘટાડો થઈ શકે છે. ભાવાંતર યોજના દેશના મઘ્‍ય પ્રદેશમાં છેલ્‍લા બે વર્ષથી ચાલુ છે. તો ગુજરાતમાં કેમ આ યોજના લાગુ પાડી શકાતી નથી ?